Rainfall radar: United Kingdom Greater London | Overlay: Surface pressure Wind Road | Loop: 6 hours loop | WeatherOnline
Sun 19 Jan, 00:35 GMT (00:35 UTC) In Kort Trekke | Annemari Coetser
Die plek waar ek die groot trom slaan oor boeke, skryf, lees, Afrikaans en reis	Archive for the ‘In Kort Trekke’ Category	Kompartemente	My brein bestaan blykbaar uit ‘n klomp kamers. Elke kamer verteenwoordig ‘n belangstelling of aktiwiteit. Skynbaar het ek net die vermoë om een kamer op ‘n keer te beset. Wanneer ek in daardie kamer is, kuier ek so lekker dat ek die deur toetrek en vergeet van die ander vertrekke.
Humor	Hoe skryf ŉ mens humoristies sonder om die perke van goeie smaak en welvoeglikheid te oorskry? Wat is regtig snaaks? Dis moeilik om te definieer, want wat vir een persoon laat lê van die lag, is vir ŉ ander pure lawwigheid.
Goeie raad is om nie oorboord te gaan met enigiets nie. Daar is min leesstof so irriterend as ŉ skrywer wat so behep is met sy eie spitsvondigheid dat hy nie weet wanneer om op te hou om die humor in ŉ situasie te melk nie.
Is daar enige lewenssituasie wat nie deur ŉ skrywer opgehelder kan word met ŉ geïnspireerde ligte oomblik nie? Nie dat mens enigsins spot met siekte of die dood nie, maar my ervaring is dat die menslike gees selfs in die diepste, donkerste ellende die behoefte aan humor het. Miskien juis dan, want dit is tog al bewys dat om te lag liggaamlike en geestelike genesing bring. In die saal waar pasiënte chemoterapie kry is die atmosfeer dikwels opgeruimd en word die stoutste grappe vertel.
Wat my lagspiere prikkel is die skerpsinnige opmerkings wat mense dikwels kwytraak, eerder as grappe wat ek in elk geval nie kan onthou nie of waarvan ek altyd die “punch line” opmors. Ek skryf dit neer en het al daarvan in my romans gebruik. Soms verspreek andertaliges hulleself of druk hulself moeilik uit en die juweeltjies wat hulle kwytraak is ook bruikbaar. Ek veronderstel skrywers van Engelse romans hou ook aantekeningboeke byderhand om ons flaters in neer te pen. Een skrywer wat ek raakgelees het, praat van haar “swipe file.” Is dit verkeerd om mense af te luister, veral wanneer hulle luidkeels hul doen en late op hulle selfone uitblaker?
Een aand tydens ŉ algemene vergadering van die eienaars van ons deeltitelkompleks, het die deeltitelbestuurder die volgende kwytgeraak:
Wat daar aangaan, sal net hy nugter weet.
Ons was noodgedwonge gewees om …
Die opsigter is nog siek, maar Japie staan sy pos viervoetig in.
Omdat die Forum hom goeddoen vanaand, wil ek dit aan julle voorlê.
Hulle het hom steeds sy Augustus salaris toeverdien.
(Ek het kopiereg daarop, want ek het dit met my persoonlike ore aangehoor.) En nou gaan ek gou viervoetig in my pos staan.
Tagged with:HumorleesNotasskryf	Hartuitstortings op papier	Om my gevoelens op papier neer te pen, is my belangrikste uitlaatklep. Onlangs ontdek ek weer ŉ dagboek uit my kleintyd. “So baie jare is verby,” skryf ek dramaties op my dertiende verjaarsdag, net na die inskrywing van hoe ek saam met my broers albaster gespeel het.
Tagged with:AfrikaansAnnemari CoetserblogDagboekouteurromansskryfskrywer	Afrikaans wat sing	Vandag het ek ‘n nuwe woord en ‘n nuwe frase raakgelees:
silwer swerwers ‘n Stokmenger is die naam vir daardie oulike elektriese affêrinkie wat mens in jou hand hou om blitsig mee soppe, souse en dies meer te meng. Tot dusver het ek die ding ewe onoorspronklik op sy handelnaam genoem.
Silwer swerwers is glo die gryshaargarde bo 50, wat vaardig op die internet rondzits en ‘n goeie teikenmark vir adverteerders bied.
Tagged with:Afrikaansneologismesnuutskeppings	Onlangse Inskrywings	Kompartemente